dokumentavgift
Store norske leksikon,Økonomi og næringsliv,Skatter og avgifter
Dokumentavgift, avgift til statskassen ved utstedelse, overføring eller tinglysing av visse dokumenter, for eksempel tinglysing av skjøte på fast eiendom. Regler er fastsatt i dokumentavgiftsloven av 12. desember 1975 med senere endringer.
Dokumentavgift ble innført som en fiskalavgift. Formålet var således å skaffe staten inntekter.Avgiften er 2,5 prosent (2017) av eiendommens markedsverdi, med visse unntak. Enkelte overføringer er fritatt fra avgiften, blant annet arv i samsvar med arvelovens regler.Det har fra ulikt politisk hold blitt tatt til orde for å fjerne avgiften, men den har blitt stående blant annet fordi det ikke er tilstrekkelig godtgjort at en fjerning vil føre til lavere eiendomspriser. Les mer i Store norske leksikon avgift  Eksterne lenker  Statens kartverk: Dokumentavgift